Ιερά Μητρόπολις Κινσάσας

Η **Ιερά Μητρόπολις Κινσάσας**, είναι μια τις επαρχίες του Πατριαρχείου Αλεξάνδρειας.

Στη δικαιοδοσία της Μητρόπολης περιλαμβάνονται οι Επαρχίες Κινσάσα, Μπας-Κονγκό, Κουάνγκο, Μάι Ντόμπρε, Κουίλου, Εκουατέρ, Βόρειο Ουμπάνγκι, Νότιο Ουμπάνγκι, Τσουάπα και Μονγκάλα της Λαϊκής Δημοκρατίας του Κονγκό.

Σημερινός μητροπολίτης διατελεί ο Θεοδόσιος (Τσιτσιβός).

## Ιστορικά στοιχεία
Στις 28 Νοεμβρίου 1958, δια αποσπάσεως από την Ιερά Μητρόπολις Ιωαννουπόλεως και Πρετορίας, ιδρύθηκε η νέα Ιερά Μητρόπολις Κεντρώας Αφρικής, περιλαμβάνοντας στην πνευματική της δικαιοδοσία το Βελγικό Κονγκό, το Βασίλειο του Μπουρούντι και τη Ρουάντα-Ουρούντι της Γερμανικής Ανατολικής Αφρικής. Πρώτη έδρα της Μητροπόλεως αποτέλεσε το Ελιζαμπετβίλ. Στις 26 Νοεμβρίου 1976, εξελέγη Μητροπολίτης Κεντρώας Αφρικής ο Επίσκοπος Ελευσίνος Τιμόθεος και εγκαταστάθηκε στην Κινσάσα με δικαιοδοσία τα κράτη Ζαΐρ, Μπουρουντί και Ρουάντα. Το 1997, στη δικαιοδοσία της Μητροπόλεως Κεντρώας Αφρικής εντάχθηκε και το Κονγκό-Μπραζαβίλ.

Την 1η Νοεμβρίου 2006, δια αποσπάσεως από την Ιερά Μητρόπολη Κεντρώας Αφρικής, δημιουργήθηκε η Ιερά Επισκοπή Κολουέζι, περιλαμβάνοντας την Επαρχία Κατάνγκα, η οποία μετέπειτα (6 Οκτωβρίου 2009) μετονομάστηκε σε Ιερά Επισκοπή Κατάνγκας.

Στις 6 Οκτωβρίου 2009, η Ιερά Σύνοδος του Πατριαρχείο Αλεξανδρείας αποφάσισε την ίδρυση της Ιεράς Επισκοπής Μπουρούντι και Ρουάντας, δια αποσπάσεως από την Ιερά Μητρόπολη Κεντρώας Αφρικής.

Στις 7 Οκτωβρίου 2010, η Ιερά Σύνοδος του Πατριαρχείο Αλεξανδρείας αποφάσισε την ίδρυση της Ιεράς Επισκοπής Μπραζαβίλ και Γκαμπόν, με απόσπαση από τις Μητροπόλεις Κεντρώας Αφρικής (Δημοκρατία του Κονγκό) και Καμερούν (Γκαμπόν).

Στις 24 Νοεμβρίου 2015, η Ιερά Μητρόπολις μετονομάστηκε σε Ιερά Μητρόπολις Κινσάσας.

Στις 26 Νοεμβρίου 2018, η Ιερά Σύνοδος του Πατριαρχείο Αλεξανδρείας αποφάσισε την ίδρυση της Ιεράς Μητροπόλεως Κανάγκας και των Ιερών Επισκοπών Γκόμας και Μεγάλου Κίβου και Κισανγκάνι.

## Επισκοπικός κατάλογος

## Ναοί και Μονές
### Ναοί
* Ιερός Μητροπολιτικός Ναός Αγίου Νικολάου (Ελληνικής Κοινότητας) Κινσάσας
* Ιερός Καθεδρικό Ναός Αγίου Αποστόλου και Ευαγγελιστού Μάρκου Κινσάσας
* Ιερός Ναός Αγίων Αρχαγγέλων Κινσάσας
* Ιερός Ναός Αγίας Βαρβάρας Κινσάσας
* Ιερός Ναός Αγίου Παϊσίου του Αγιορείτου και Αγίου Δημητρίου Μιτέντι Κινσάσας
* Ιερός Ναός Θεοτόκου «Άξιον εστίν» και Αγίου Γεωργίου Κιγκασάνι Κινσάσας
* Ιερός Ναός Αγίου Ιωάννου του Χρυσοστόμου και Οσίου Σεραφείμ του Σαρώφ Κασαγκούλου Κινσάσας
* Ιερός Ναός Γεννήσεως της Θεοτόκου Μπούντι Κινσάσας
* Ιερός Ναός Ευαγγελισμού της Θεοτόκου Κούγκου
* Ιερός Ναός Αγίου Γερασίμου του Υμνογράφου Κέγκε
* Ιερός Ναός Αγίων Αναργύρων και Αγίου Ιγνατίου του Θεοφόρου Μπόμα
* Ιερός Ναός Κοιμήσεως της Θεοτόκου Κισάντου
* Ιερός Ναός Υπαπαντής του Κυρίου Κάνγκα
* Ιερός Ναός Αγίου Γεωργίου Ματάντι
* Ιερός Ναός Ευαγγελισμού της Θεοτόκου Κικουίτ
* Ιερός Ναός Κοιμήσεως της Θεοτόκου Κισάντου
* Ιερός Ναός Αναστάσεως του Κυρίου Μπάντακα
* Ιερός Ναός Αγίων Αρχαγγέλων Γκέμενα
* Ιερός Ναός Αγίας Παρασκευής Ιντιόφα
* Ιερός Ναός Αγίων Πάντων Μπαντουντού
* Ιερός Ναός Ευαγγελισμού της Θεοτόκου Κούγκου
* Ιερός Ναός Ζωοδόχου Πηγής Μπαζαγκούγκου
* Ιερός Ναός Αγίου Παντελεήμονος Luembo
* Ιερός Ναός Αγίων Ελευθερίου και Αθανασίου Κικουίτ

### Μονές
* Ιερά Μονή Οσίου Αθανασίου του Αθωνίτου (Ανδρώα)

## Εκπαίδευση
### Ορθόδοξο Πανεπιστήμιο
Το Ορθόδοξο Πανεπιστήμιο «Άγιος Αθανάσιος ο Αθωνίτης» είναι μια πρωτοβουλία της τότε Μητροπόλεως Κεντρικής Αφρικής, με στόχο την παροχή της ευκαιρίας για δωρεάν τριτοβάθμια εκπαίδευση στη Λαϊκή Δημοκρατία του Κονγκό και την ευρύτερη περιοχή της Υποσαχάριας Αφρικής.

Η Ιερά Μητρόπολη Κεντρικής Αφρικής ξεκίνησε την ίδρυση της σχολής τριτοβάθμιας εκπαίδευσης στην Κινσάσα της Λαϊκής Δημοκρατίας του Κονγκό, όπου μόνο λίγοι έχουν πρόσβαση στην τριτοβάθμια εκπαίδευση. Το δομικό σχέδιο για το πανεπιστήμιο προβλέπει την ανάπτυξη τεσσάρων τμημάτων: Θεολογίας, Γεωπονίας, Πληροφορικής και Ιατρικής.

Η ίδρυση της Θεολογικής Σχολής στην κεντρική Αφρική ήταν το όνειρο του Μητροπολίτη Κεντρικής Αφρικής Τιμόθεου. Το όνειρο, ωστόσο, έγινε πραγματικότητα χάρη στις προσπάθειες του διαδόχου του, Μητροπολίτη Ιγνατίου. Κατά τη διάρκεια του 2005 ξεκίνησαν οι εργασίες κατασκευής σε ένα προάστιο της πρωτεύουσας, Κινσάσα, σε γη που παραχωρήθηκε στην Εκκλησία από τον πρόεδρο της ελληνικής κοινότητας, Κωνσταντίνο Σοφιάδη. Δύο χρόνια αργότερα, στις 23 Σεπτεμβρίου 2007, ο Πατριάρχης Αλεξανδρείας Θεόδωρος εγκαινίασε τη Θεολογική Σχολή. Ο υπουργός Παιδείας της Λαϊκής Δημοκρατίας του Κονγκό, Μασούγκα Ρουγκαμίκα, έδωσε στον Πατριάρχη Θεόδωρο την άδεια λειτουργίας του πανεπιστημίου που ονομάστηκε προς τιμήν του Αγίου Αθανασίου του Αθωνίτου. Πάνω από 60 φοιτητές έχουν εγγραφεί στο θεολογικό πρόγραμμα του πανεπιστημίου, με φοιτητές να προέρχονται από πολλές αφρικανικές χώρες, συμπεριλαμβανομένης της Ρουάντα και του Κονγκό-Μπραζαβίλ, εκτός από τη Λαϊκή Δημοκρατία του Κονγκό.

### Θεολογική Σχολή
Το Σεπτέμβριο του 2007, ξεκίνησε να λειτουργεί στην περιοχή Mont Ngafula της Κινσάσας η Θεολογική Σχολή «Άγιος Αθανάσιος ο Αθωνίτης» του Ορθόδοξου Πανεπιστημίου του Κονγκό. Η σχολή προσφέρει τρεις κατευθύνσεις ειδίκευσης:

# Αγία Γραφή – Πατερική Θεολογία – Εκκλησιαστική ιστορία,
# Λειτουργική και
# Οργάνωση και Διοίκηση της Ζωής της Εκκλησίας.

Η φοίτηση στη Σχολή είναι πενταετής, διαιρεμένη σε έναν τριετή και ένα διετή κύκλο σπουδών. Έτσι, οι πρώτοι απόφοιτοι τέλειωσαν το 2012 και έχουν αρχίσει να αξιοποιούνται σε διάφορες θέσεις της τοπικής Εκκλησίας (εκπαιδευτικές και άλλες). Αντίστοιχη απορρόφηση σημειώθηκε και με τους απόφοιτους της δεύτερης σειράς αποφοίτων (του 2013).

## Παραπομπές

## Εξωτερικοί σύνδεσμοι

Κινσάσας